Nevydávaj sa ty dievča ešte
Nevydávaj sa ty dievča ešte,
lepšie je dievčaťu, než neveste;
dievčatko si chodí po slobode,
ako tá rybôčka v bystrej vode, v bystrej vode.

Keď ide po poli, veselí sa,
ked vidí šuhajka, zasmeje sa;
nasbiera si kvieťa všeliakého,
uvije pierečko pre milého, pre milého.

Keď skladá a vije to pierečko,
horí od ľubosti jej srdiečko;
za rána bárskedy pierko oddá:
mladého dievčaťa vydať škoda, vydať škoda.

Informácie projektu Wikisource 
Ľudová poézia. 
 Názov diela: Nevydávaj sa ty dievča ešte. 
 Vydanie: In: Patery knihy plodů básnických. Nákladem českého knihkupectví Emila Šolce, 1892. s. 430.; pôvodne: Slovenské Spevy vyd. v Turč. Sv. Martine r. 1883, č. 82. 
 Sbierku usporiadal: František Bílý. 
 Zdroj: Google Books (prístupné len z USA)

Ľudové piesne